ΣΥΝΕΡΓΑΣΙΑ ΜΕ ΕΞΩΤΕΡΙΚΟ ΣΥΜΒΟΥΛΟ ΓΙΑ ΤΗΝ ΥΠΟΣΤΗΡΙΞΗ ΤΗΣ ΔΙΑΠΙΣΤΕΥΣΗΣ ΤΟΥ ΒΙΟΧΗΜΙΚΟΥ ΕΡΓΑΣΤΗΡΙΟΥ ΚΑΤΑ ISO 15189:2022 
ΤΕΧΝΙΚΕΣ ΠΡΟΔΙΑΓΡΑΦΕΣ
1. ΑΝΤΙΚΕΙΜΕΝΟ ΤΟΥ ΕΡΓΟΥ
Το αντικείμενο του έργου είναι η ετήσια υποστήριξη από Σύμβουλο του Συστήματος Ποιότητας ISO 15189:2022 του Βιοχημικού Εργαστηρίου στο Νοσοκομείο Παίδων «Η ΑΓΙΑ ΣΟΦΙΑ.
Συγκεκριμένα στο έργο περιλαμβάνονται τα παρακάτω:
1) Υποβοήθηση του προσωπικού του Εργαστηρίου στην τήρηση των σχετικών αρχείων ποιότητας που απαιτούνται από το πρότυπο ISO 15189 και από το Εθνικό Σύστημα Διαπίστευσης (ΕΣΥΔ).
2) Εκπαίδευση του προσωπικού του Εργαστηρίου στις απαιτήσεις του Συστήματος Ποιότητας και των σχετικών κατευθυντήριων οδηγιών του ΕΣΥΔ.
3) Εκτέλεση εσωτερικής επιθεώρησης για τη διασφάλιση της ορθής λειτουργίας του Συστήματος Ποιότητας.
4) Διενέργεια Ετήσιας Ανασκόπησης του Συστήματος Ποιότητας.

2. ΤΕΧΝΙΚΗ ΕΠΑΡΚΕΙΑ ΣΥΜΒΟΥΛΟΥ
1) Να είναι πιστοποιημένος σύμφωνα με το Πρότυπο ISO 9001:2015 για την παροχή των αντίστοιχων υπηρεσιών και με το Πρότυπο ISO 27001:2022 για την ασφάλεια των πληροφοριών. 
2) Να διαθέτει αποδεδειγμένη εμπειρία στην ανάπτυξη Συστημάτων Διαχείρισης της Ποιότητας σύμφωνα με το πρότυπο ISO 15189 σε 5 τουλάχιστον Βιοχημικά Εργαστήρια δημόσιων νοσοκομείων. Η εμπειρία θα πρέπει να αποδειχθεί με επισύναψη αντίστοιχης βεβαίωσης εκτέλεσης του έργου που θα έχει συνταχθεί από τον αρμόδιο Φορέα Ανάθεσης προς τον συμμετέχοντα από αντίγραφο του σχετικού πιστοποιητικού διαπίστευσης από το ΕΣΥΔ που έχει λάβει το αντίστοιχο Εργαστήριο.
3) [bookmark: _Hlk192767885]Να διαθέτει ομάδα έργου με συμβούλους με αποδεδειγμένη εμπειρία στην ανάπτυξη Συστημάτων Διαχείρισης της Ποιότητας σύμφωνα με το πρότυπο ISO 15189 σε Εργαστήρια δημόσιων νοσοκομείων. 
Συγκεκριμένα:
· ο Επικεφαλής της Ομάδας Έργου να έχει συμμετάσχει σε τουλάχιστον 15 έργα διαπίστευσης (ISO 15189) εργαστηρίων δημόσιων νοσοκομείων και 
· ο Αναπληρωτής Επικεφαλής να έχει συμμετάσχει σε τουλάχιστον 10 έργα διαπίστευσης (ISO 15189) εργαστηρίων δημόσιων νοσοκομείων. 
Η εμπειρία της ομάδας έργου θα πρέπει να αποδεικνύεται με βεβαίωση του αρμόδιου Φορέα Ανάθεσης προς τον συμμετέχοντα, στην οποία θα αναφέρονται ονομαστικά οι σύμβουλοι που εργάστηκαν στο έργο.



